# data[].attributes.body
Πατήστε τον σύνδεσμο για να ακούσετε και να δείτε ένα πασχαλινό ποίημα σαν αυτό του βιβλίου. Οι εικόνες στο βίντεο θα σας βοηθήσουν να καταλάβετε το νόημα.
J'ai trouvé un bel oeuf

# data[].attributes.body
Tο Πάσχα είναι μία από τις μεγαλύτερες γιορτές της Χριστιανοσύνης. Στη Γαλλία γιορτάζεται με ιδιαίτερη λαμπρότητα. Όλη τη Μεγάλη Εβδομάδα (La Semaine Sainte) οι εκκλησίες είναι ανοιχτές και με δοξολογίες αναπαριστούν τα Πάθη και την Ανάσταση του Ιησού Χριστού.

Η Κυριακή του Πάσχα είναι και για τους καθολικούς η ημέρα της Ανάστασης. Η μέρα αυτή συμβολίζει τη νίκη επί του θανάτου και τη χαρά της ζωής. Ακόμη και η φύση συμμετέχει σ 'αυτό, ανανεώνεται, ζωντανεύει .

Το Καθολικό Πάσχα γιορτάζεται συνήθως σε διαφορετική ημερομηνία από το Ορθόδοξο. Για το 2026 στις 5 Απριλίου,  πριν από το Ορθόδοξο που είναι στις 12 Απριλίου.

# data[].attributes.body
Joyeuses Pâques!!! Καλό Πάσχα!!!

# data[].attributes.body
Η πρώτη μέρα της είναι η Κυριακή των Βαΐων (Le Dimanche Des Rameaux). Οι πιστοί  πηγαίνουν στις εκκλησίες  κλωνάρια βάγια για να τα ευλογήσουν οι ιερείς.
Η Κυριακή των Βαΐων είναι επίσης γνωστή και ως Ανθισμένο Πάσχα (Pâques Fleuries), λόγω των λουλουδιών και της ανοιξιάτικης βλάστησης.
Κατά τη διάρκεια της Μεγάλης Εβδομάδας σε πολλές πόλεις υπάρχουν πομπές και παρελάσεις.
Δείτε το βίντεο της πομπής στην πόλη Περπινιάν της Γαλλίας:
Πομπή

# data[].attributes.headline
Les Cloches de Pâques  Οι Καμπάνες του Πάσχα

# data[].attributes.subject
Les Cloches de Pâques  Οι Καμπάνες του Πάσχα

# data[].attributes.body
Στη Γαλλία οι καμπάνες είναι ένα από τα πιο σημαντικά έθιμα. Σύμφωνα με την παράδοση, οι καμπάνες εγκαταλείπουν όλες τις πόλεις της Γαλλίας και πηγαίνουν πετώντας στη Ρώμη για να πάρουν την ευλογία από τον Πάπα. Έτσι καμιά καμπάνα δεν ηχεί στις εκκλησίες από τη Μεγάλη Πέμπτη έως και το Μεγάλο Σάββατο. Όταν όλες έχουν ολοκληρώσει την αποστολή τους, επιστρέφουν από τη Ρώμη, ευλογημένες και γεμάτες με πασχαλινά αυγά. Καθώς πετούν πάνω από τη Γαλλία για να ξαναπάρουν τη θέση τους, ρίχνουν τα σοκολατένια αυγά στους κήπους και στις αυλές των φρόνιμων παιδιών. Μετά ξαναπαίρνουν τις θέσεις τους στα καμπαναριά, και την Κυριακή αρχίζουν να ηχούν χαρμόσυνα φέρνοντας το νέο της Ανάστασης.
Για τον λόγο αυτό, οι καμπανούλες του Πάσχα απεικονίζονται πάντα με φτερά.
Δείτε το βίντεο:
Les cloches de Pâques

# data[].attributes.body
Το Μεγάλο Σάββατο το βράδυ τα παιδιά ετοιμάζουν αχυρένιες φωλιές στους κήπους των σπιτιών τους. Οι φωλιές αυτές είναι για τα πασχαλινά αυγά που θα φέρουν οι καμπάνες κατά τη διάρκεια της νύχτας.
Όταν ξυπνούν την Κυριακή του Πάσχα , όλα τα παιδιά  και παίρνουν τα καλαθάκια τους και τρέχουν να βρουν τα σοκολατένια αυγά και τα βάζουν στο γιορτινό τραπέζι. Αυτό λέγεται  Το κυνήγι των πασχαλινών αυγών (La chasse aux œufs de Pâques).
Τα πασχαλινά παιχνίδια
Ένα από αυτά είναι ότι τα παιδάκια ρίχνουν τα αυγά τους από μια πλαγιά και όποιου το αυγό φτάσει σώο και αβλαβές κερδίζει ένα έπαθλο. Το αυγό αυτό συμβολίζει το βράχο που κύλησε από τον τάφο του Χριστού.

# data[].attributes.headline
Το πασχαλινό φαγητό

# data[].attributes.subject
Το πασχαλινό φαγητό

# data[].attributes.body
Την Κυριακή του Πάσχα, εκτός από τα σοκολατένια αυγά, κοτοπουλάκια και πασχαλίτσες, το κυρίως γεύμα των Γάλλων είναι το πασχαλινό αρνί, το οποίο τρώγεται ψητό με λαχανικά.
Στην περιοχή της Αλσατίας, το πασχαλινό αρνί δεν είναι μόνο το πασχαλινό γεύμα. Είναι ένα κέικ σε σχήμα αρνιού που τρώγεται τις μέρες του Πάσχα.
Πολύ καταναλώνεται επίσης το τσουρέκι (La Gâche de Pâques).

# data[].attributes.body
La Gâche de Pâques

# data[].attributes.attachment_link.title
αρχείο λήψης

# data[].attributes.headline
Δευτέρα του Πάσχα

# data[].attributes.subject
Δευτέρα του Πάσχα

# data[].attributes.body
Σε πολλές πόλεις κυρίως της νότιας Γαλλίας, σερβίρεται, κάθε χρόνο, μια γιγαντιαία ομελέτα. Κι όταν λέμε γιγαντιαία, εννοούμε γιγαντιαία, αφού στην πόλη Μπεσιέρ, για παράδειγμα,  φτιάχνεται από περισσότερα από 4.500 αυγά και μοιράζεται σε έως και 1.000 άτομα. Η παράδοση κρατά από την εποχή που ο Ναπολέων και ο στρατός του διέρχονταν από το νότο της Γαλλίας, σταμάτησαν σε μια μικρή πόλη και έτρωγαν ομελέτες. Στον Ναπολέοντα άρεσε τόσο πολύ, που διέταξε τους κατοίκους να συγκεντρώσουν τα αυγά τους και να φτιάξουν μια τεράστια ομελέτα για το στρατό του την επόμενη μέρα.